《四川中药志》
古籍记载
一、《本草新编》:世人有麋、鹿合而成膏,以治阴阳之虚则可耳。然而用麇、鹿为膏,又不若用鹿胎,加人参、熟地、山茱、山药、茯神、牛膝、柏子仁、巴戟天、肉苁蓉、炒枣仁、白术、甘草、麦冬、沙参、五味子、杜仲、破故纸、黄芪、当归为全鹿丸之更妙也,用大鹿为全鹿丸者误。
二、《本经逢原》:鹿性补阳益精,男子真元不足者宜之,不特茸、角、茎、胎入药,而全鹿丸合大剂参、芪、桂、附,大壮元阳,其胎纯阳未散,宜为补养天真,滋益少火之良剂。然须参、芪、河车辈佐之,尤为得力。如平素虚寒、下元不足者,入六味丸中为温补精血之要药,而无桂、附辛热伤阴之患。 -《中药大辞典》